**Csongrád Város Polgármesterétől**

Száma: Önk/171-1/2024

Témafelelős: dr. Barcsi Judit

**E l ő t e r j e s z t é s**

**Csongrád Városi Önkormányzat Képviselő-testületének**

**2024. augusztus 29-i ülésére**

**Tárgy:** Dr. Szarka Ödön Egyesített Egészségügyi és Szociális Intézmény alapító okiratának módosítása

**Tisztelt Képviselő-testület!**

A Dr. Szarka Ödön Egyesített Egészségügyi és Szociális Intézmény alapító okiratának módosítására teszek javaslatot, az alábbiak szerint:

1. A javaslat értelmében a Vasút utcai telephelyen megszűnik az átmeneti ellátás, az otthon egységes elnevezése: Őszülő Otthon. Az átmeneti otthon tartós bentlakásos intézménnyé történő átalakításának az indoka: az átmeneti otthonba egy évre vehető fel az ellátott, és amennyiben otthonába nem helyezhető vissza, illetve tartós bentlakásos intézménybe történő elhelyezése nem megoldott, még egy évre meghosszabbítható az ellátása. Két év után az ellátását meg kell szüntetni a gondozottnak függetlenül attól, hogy a gondozási szükséglete fennáll–e. Intézményen belül sajnos a legkörültekintőbb eljárásnál sem mindig tudják garantálni lakóik áthelyezését, más otthonba történő elhelyezése szinte sikertelen, a lakók egészségi állapota miatt. A kérelmet ellátási érdekből nyújtották be. Az Intézményen belüli áthelyezés helyhiány miatt nem tud teljesülni. A várakozók létszáma: Ápoló Otthon (Átmeneti Otthon) 57 fő; Gondviselés Háza 42 fő. A beadott kérelmek alapján az a tapasztalat, hogy egyre többen igényelnek teljes ellátást és szakápolási igénnyel is jönnének az otthonokba. Kizárólag sürgős soron kívüli felvételi kérelmeknek tudnak eleget tenni.
2. Átvezetésre kerülnek a korábbi Képviselő-testületi döntések és jogszabályi változásoknak megfelelően a következők:

- az ideiglenes reumatológiai járóbeteg szakellátás megszűnése a Csongrád, Dob u. 3-5. sz. alatti telephelyen

- háziorvosi ügyeleti ellátás és a területi védőnő ellátás jogtechnikai kivezetése

- az egészségügyi szolgálati jogviszony alapító okirati szintű feltüntetése.

Kérem a T. Képviselő-testületet, hogy a határozati javaslatot megvitatni és elfogadni szíveskedjenek!

**Határozati javaslat**

Csongrád Városi Önkormányzat Képviselő-testülete megvitatta a „Dr. Szarka Ödön Egyesített Egészségügyi és Szociális Intézmény alapító okiratának módosítása” című előterjesztést és az alábbi határozatot hozza:

1. A Képviselő-testület a Dr. Szarka Ödön Egyesített Egészségügyi és Szociális Intézmény Önk/78-9/2023. okiratszámú, a 142/2023.(VIII.31.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva 2024. október 1. napi hatállyal:
   1. Az alapító okirat 1.2.2. alpontjába foglalt táblázat 1. sora helyébe a következő rendelkezés lép:

|  |  |  |
| --- | --- | --- |
|  | telephely megnevezése | telephely címe |
| 1 | Őszülő Otthon | 6640 Csongrád, Vasút utca 92. |

* 1. Az alapító okirat 1.2.2. alpontjába foglalt táblázat következő 2. sora elhagyásra kerül a további szerkezeti egységek számozásának értelemszerű megváltozásával:

|  |  |  |
| --- | --- | --- |
|  | telephely megnevezése | telephely címe |
| 2 | Reumatológiai Járóbeteg Szakellátás | 6640 Csongrád, Dob utca 3-5. |

* 1. Az alapító okirat 4.1. alpontjában a *„Személyes gondoskodást nyújtó átmeneti elhelyezés működtetése.”* szövegrész elhagyásra kerül.
  2. Az alapító okirat 4.3. alpontjában az *„Az átmeneti elhelyezést nyújtó intézmény ideiglenes jelleggel, teljes körű ellátást biztosít azon időskorú, valamint 18. életévüket betöltött személyek részére, akik önmagukról betegségük, illetve egyéb okok miatt otthonukban időlegesen nem képesek gondoskodni.”* szövegrész elhagyásra kerül.
  3. Az alapító okirat 4.4. alpontjába foglalt táblázat következő 3.,8., 14-15. sorai elhagyásra kerülnek a további szerkezeti egységek számozásának értelemszerű megváltozásával:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 3 | 072112 | Háziorvosi ügyeleti ellátás |
| 8 | 074031 | Család és nővédelmi egészségügyi gondozás |
| 14 | 102025 | Időskorúak átmeneti ellátása |
| 15 | 102026 | Demens betegek átmeneti ellátása |

* 1. Az alapító okirat 4.5. alpontjában a *„Gondviselés Háza,”* szövegrész helyébe az „Őszülő Otthon” szöveg lép.
  2. Az alapító okirat 4.5. alpontjában az *„Átmeneti elhelyezést nyújtó intézmény Szociális Ápoló Otthon****,*** *Csongrád, Vasút utca 92., Csongrád város, Felgyő és Tömörkény községek közigazgatási területe.”* szövegrész elhagyásra kerül.
  3. Az alapító okirat 5.1. alpontjában *„A költségvetési szerv vezetője megbízásának rendjét meghatározó jogszabályok: a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény.”* szövegrész helyébe a *„A költségvetési szerv vezetője megbízásának rendjét meghatározó jogszabályok: a Magyarország helyi önkormányzatairól szóló 2011. évi CLXXXIX. törvény, a közalkalmazottak jogállásáról szóló 1992. évi XXXIII. törvény, valamint* az egészségügyi szolgálati jogviszonyról szóló 2020. évi C. törvény.*”* szöveg lép.
  4. Az alapító okirat 5.2. alpontjába foglalt táblázat következő 4. sorral egészül ki:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 4 | egészségügyi szolgálati jogviszony | az egészségügyi szolgálati jogviszonyról szóló 2020. évi C. törvény.” |

1. A Képviselő-testület felhatalmazza a polgármestert, hogy az intézmény módosító okiratát és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

Csongrád, 2024. augusztus ………...

Bedő Tamás

polgármester